Khalil Gibran

Khalil Gibran ehk Kahlil Gibran (sünninimega Gibran Khalil Gibran; araabia keeles جبران خليل جبران (Jibrān Khalīl Jibrān); 6. jaanuar 1883 Bšarri – 10. aprill 1931 New York) oli Liibanoni päritolu araabia- ja ingliskeelne ameerika kirjanik.

Ta sündis aastal 1883 Bšarris, praeguse haldusjaotuse järgi Bšarri distriktis Põhja-Liibanoni kubernerkonnas. Aastal 1895 asus perekond USA-sse. Aastal 1904 hakkas ta kirjutama araabiakeelsesse ajalehte Al-Mouhajer, kuid pärast 1918. aastat kirjutas ta inglise keeles.

Tema tuntuim teos on 26 esseest koosnev "Prohvet", teos ilmus aastal 2012 ka eesti keeles, tõlkijaks (inglise keelest) Doris Kareva. Aastal 2000 ilmus eesti keeles lühijutukogumik "Prohveti aed", tõlkijaks (inglise keelest) Heikki Silvet. Aastal 2001 ilmus eesti keeles mõistujutu- luule- ja aforismikogumik "Liiv ja vaht", tõlkijaks (inglise keelest) Heikki Silvet. Aastal 2018 ilmus eesti keeles teos "Murtud tiivad", tõlkijaks (araabia keelest) Üllar Peterson. Veel ilmus aastal 2018 "Hullumeelne. Tähendussõnad ja luuletused", tõlkijaks (inglise keelest) Rauno Alliksaar.

Ameerika Ühendriikide kirjanikud
Liibanoni inimesed
Sündinud 1883
Surnud 1931